
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ,

DE DISCIPLINĂ ŞI IMUNITĂŢI
	
	                                                      Bucureşti, 03.02.2009
                                                      PL-x  862/2007


RAPORT

                  asupra proiectului de Lege pentru modificarea şi completarea Ordonanţei Guvernului nr.2/2000 privind organizarea activităţii de expertiză tehnică judiciară şi extrajudiciară şi a Ordonanţei Guvernului nr.75/2000 privind autorizarea experţilor criminalişti care pot fi recomandaţi de părţi să participe la efectuarea expertizelor criminalistice
În conformitate cu prevederile art. 95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată spre dezbatere, în fond, cu proiectul de Lege pentru modificarea şi completarea Ordonanţei Guvernului nr.2/2000 privind organizarea activităţii de expertiză tehnică judiciară şi extrajudiciară şi a Ordonanţei Guvernului nr.75/2000 privind autorizarea experţilor criminalişti care pot fi recomandaţi de părţi să participe la efectuarea expertizelor criminalistice, transmis cu adresa nr. PL-x 862 din 12 decembrie 2007, înregistrată sub nr. 31/1340 din 12 decembrie 2007.    
Potrivit prevederilor art. 75 din Constituţia României, republicată şi ale art.92 alin. (9) pct.1, din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.

Senatul, în calitate de primă Cameră sesizată, a adoptat proiectul de lege în şedinţa din 27 noiembrie 2007.
Consiliul Legislativ a avizat favorabil iniţiativa legislativă, cu unele observaţii şi propuneri, conform avizului nr. 1119 din 22 august 2007.

Comisia pentru egalitate de şanse a avizat favorabil proiectul de lege, conform avizului nr. 37/516 din          12 decembrie 2007.

Iniţiativa legislativă supusă dezbaterii are ca obiect de reglementare modificarea şi completarea Ordonanţei Guvernului nr. 2/2000 privind organizarea activităţii de expertiză tehnică judiciară şi extrajudiciară şi a Ordonanţei Guvernului nr.75/2000 privind autorizarea experţilor criminalişti care pot fi recomandaţi de părţi să participe la efectuarea expertizelor criminalistice. 

Proiectul de lege a fost elaborat pentru a transpune în dreptul intern şi în domeniul reglementat prin cele două ordonanţe ale Guvernului susmenţionate, a prevederilor Directivei 2005/36/CE din 7 septembrie 2005 privind recunoaşterea calificării profesionale şi Directivei Consiliului 89/48/CEE din 21 septembrie 1988 privind sistemul general de recunoaştere a diplomelor de învăţământ superior, în sensul extinderii posibilităţii exercitării în România a profesiilor de expert tehnic judiciar, expert tehnic extrajudiciar şi expert criminalist şi la cetăţenii altor state membre ale Uniunii Europene, precum şi la cei ai Statelor din Spaţiul Economic European, care au aptitudinea de a exercita aceste profesii, inclusiv cetăţenilor români care au obţinut calificarea profesională necesară în aceste state.

Prevederile care impun cerinţa cetăţeniei române reprezintă bariere la libera circulaţie a serviciilor, venind în contradicţie cu principiile pieţei unice şi acquis-ul comunitar în materie şi reprezentând un tratament discriminatoriu în ceea ce priveşte accesul la o profesie şi condiţiile de exercitare a acesteia.

Propunerea de modificare şi completare a celor două acte normative, materializată în prezentul proiect, înlătură, practic, condiţia referitoare la posibilitatea exercitării unor asemenea profesii doar de către persoanele cu cetăţenia română, existând categoria persoanelor ce au aptitudinea de a exercita aceste profesii şi la cetăţenii altor state membre ale Uniunii Europene, precum şi la cei ai statelor din Spaţiul Economic European, inclusiv la cetăţenii români care au obţinut calificarea profesională necesară în aceste state. Se instituie, astfel, un sistem armonizat de recunoaştere a calificărilor profesionale, care garantează accesul unei persoane ce a dobândit o calificare profesională într-un stat membru la exercitarea profesiei corespunzătoare pregătirii sale într-un alt stat membru, în aceleaşi condiţii ca şi cetăţenii acestuia din urmă.         
 În conformitate cu  prevederilor art. 61 din Regulamentul Camerei Deputaţilor, republicat, cu modificările ulterioare, Comisia juridică a dezbătut iniţiativă legislativă în şedinţa din 3 februarie 2009.

 La lucrările Comisiei a participat, în calitate de invitat, din partea Ministerului Justiţiei şi Libertăţilor Cetăţeneşti, doamna Rodica Constantinovici – secretar de stat.

 În urma examinării iniţiativei legislative şi a opiniilor exprimate de către membrii Comisiei şi de către invitat, s-a hotărât, cu unanimitate de voturi, să se supună plenului Camerei Deputaţilor, spre dezbatere şi adoptare, proiectul de Lege pentru modificarea şi completarea Ordonanţei Guvernului nr.2/2000 privind organizarea activităţii de expertiză tehnică judiciară şi extrajudiciară şi a Ordonanţei Guvernului nr.75/2000 privind autorizarea experţilor criminalişti care pot fi recomandaţi de părţi să participe la efectuarea expertizelor criminalistice, cu amendamentele admise, care sunt redate în Anexa la prezentul raport.

    Din numărul total de 25 membri ai Comisiei juridice, de disciplină şi imunităţi au participat la dezbateri            16 deputaţi.

    În raport cu obiectul şi conţinutul său, proiectul de lege face parte din categoria legilor ordinare. 

                                                PREŞEDINTE,                                                   SECRETAR,

                                                  Daniel BUDA                                          Gabriel ANDRONACHE
        Consilier,

   Nicoleta Grecu
    ANEXĂ                 
AMENDAMENTE ADMISE:
	Nr. crt.
	Textul în vigoare

(O.G. nr.  2/2000)

(O.G. nr.75/2000)
	Textul adoptat de Senat 
	Amendamente 
Comisia juridică 
(autorul amendamentului)
	Motivare

	1.

	                --------------
	     Lege pentru modificarea şi completarea Ordonanţei Guvernului nr.2/2000 privind organizarea activităţii de expertiză tehnică judiciară şi extrajudiciară şi a Ordonanţei Guvernului nr.75/2000 privind autorizarea experţilor criminalişti care pot fi recomandaţi de părţi să participe la efectuarea expertizelor criminalistice
	   Nemodificat.

	

	2.
	Ordonanţa Guvernului nr.2/2000 privind organizarea activităţii de expertiză tehnică judiciară şi extrajudiciară 
	Art. I. - Ordonanţa Guvernului nr.2/2000 privind organizarea activităţii de expertiză tehnică judiciară şi extrajudiciară, publicată în Monitorul Oficial al României, Partea I, nr. I, nr. 26 din 25 ianuarie 2000, aprobată prin Legea nr. 156/2002, se modifică şi se completează după cum urmează:


	Nemodificat.
	

	3.


	Art.10 – „(1) Dobândeşte calitatea de expert tehnic judiciar persoana care îndeplineşte următoarele condiţii:

a) este cetăţean român şi cunoaşte limba română;”


	   1. La articolul 10, litera a) a alineatului (1) va avea următorul cuprins:
 „a) este cetăţean român sau cetăţean al unui stat membru al Uniunii Europene sau aparţinând Spaţiului Economic European; 

   
	1. Nemodificat.
	

	4.
	             ---------------
	  2. La articolul 10, după litera a) a alineatului (1) se introduce o nouă literă, lit.a1, cu următorul cuprins:
„a1) cunoaşte limba română;”

	2. Nemodificat.
	

	5.
	              ---------------
	3. După articolul 10 se introduce un articol nou,       art.101, cu următorul cuprins:
„Art. 101 – (1) Cetăţeanul unui alt stat membru al Uniunii Europene sau aparţinând Spaţiului Economic European şi cetăţeanul român care a obţinut calificarea profesională necesară într-un alt stat membru al Uniunii Europene sau aparţinând Spaţiului Economic European pot dobândi calitatea de expert tehnic judiciar în România, potrivit prezentei legi, în aceleaşi condiţii ca şi cetăţenii români. 
(2) Recunoaşterea diplomelor şi a calificărilor profesionale obţinute într-un stat membru al Uniunii Europene sau aparţinând Spaţiului Economic European, necesare dobândirii, în România, a calităţii de expert tehnic judiciar, va fi efectuată potrivit Legii nr. 200/2004 privind recunoaşterea diplomelor şi calificărilor profesionale pentru profesiile reglementate din România, cu modificările şi completările ulterioare. 
(3) Cetăţeanul unui alt stat membru al Uniunii Europene sau aparţinând Spaţiului Economic European şi cetăţeanul român care a dobândit calitatea de expert tehnic judiciar într-un alt stat membru al Uniunii Europene sau aparţinând Spaţiului Economic European, calitate certificată de organismele profesionale recunoscute în acel stat, se pot înscrie în Tabelul nominal cuprinzând experţii tehnici judiciari, întocmit pe specialităţi şi pe judeţe, de Biroul central pentru expertize tehnice judiciare din Ministerul Justiţiei, în vederea exercitării profesiei în România, în condiţiile legii, fiind exceptată de la procedura de examinare prevăzută la art. 7. 
(4) În temeiul cererii formulate de solicitantul prevăzut la alin. (3), Ministerul Justiţiei recunoaşte, fără efectuarea vreunei formalităţi de verificare, documentul de atestare profesională emis de autoritatea competentă din statul membru de origine şi îl înscrie în Tabelul nominal cuprinzând experţii tehnici judiciari. În vederea înscrierii, expertul solicitant va depune la Ministerul Justiţiei, odată cu cererea, copie legalizată a actului ce atestă dobândirea calităţii de expert tehnic judiciar în statul membru de origine, precum şi documente care certifică îndeplinirea condiţiilor prevăzute la art. 10  alin.(1) lit. a), a1), b), e), f), ce pot fi emise sau eliberate de autorităţile competente române sau de cele din statul membru de origine.

	3. După articolul 10 se introduce un articol nou,       art.101, cu următorul cuprins:
„Art. 101 – (1) – Nemodificat.

(2) Nemodificat.
(3) Cetăţeanul unui alt stat membru al Uniunii Europene sau aparţinând Spaţiului Economic European şi cetăţeanul român care a dobândit calitatea de expert tehnic judiciar într-un alt stat membru al Uniunii Europene sau aparţinând Spaţiului Economic European, calitate certificată de organismele profesionale recunoscute în acele state, se pot înscrie în Tabelul nominal cuprinzând experţii tehnici judiciari, întocmit pe specialităţi şi pe judeţe, de Biroul central pentru expertize tehnice judiciare din Ministerul Justiţiei şi Libertăţilor Cetăţeneşti, în vederea exercitării profesiei în România, în condiţiile legii, fiind exceptaţi de la procedura de examinare prevăzută la     art. 7. 
(4) În baza cererii formulate de solicitantul prevăzut la alin. (3), Ministerul Justiţiei şi Libertăţilor Cetăţeneşti recunoaşte, fără efectuarea vreunei formalităţi de verificare, documentul de atestare profesională emis de autoritatea competentă din statul de origine şi îl înscrie în Tabelul nominal cuprinzând experţii tehnici judiciari. În vederea înscrierii, expertul solicitant va depune la Ministerul Justiţiei şi Libertăţilor Cetăţeneşti, odată cu cererea, copie legalizată a documentului ce atestă dobândirea calităţii de expert tehnic judiciar în statul de origine, precum şi documente care certifică îndeplinirea condiţiilor prevăzute la art.10 alin.(1) lit. a), a1), b), f), ce pot fi emise sau eliberate de autorităţile competente române sau de cele din statul de origine.
	- modificări de ordin gramatical;

 - modificarea denumirii Ministerului Justiţiei, prin prisma noii titulaturi: Ministerul Justiţiei şi Libertăţilor Cetăţeneşti;

- înlocuirea expresiei „actului” cu cea a „documentului”; 

- înlocuirea, în situaţiile în care e cazul, a sintagmei „statul membru de origine”, întrucât poate conduce la interpretarea eronată că este vorba doar despre un stat membru al Uniunii Europene, nu şi despre un alt stat aparţinând Spaţiului Economic European;



	
	
	(5) Cetăţeanul unui alt stat membru al Uniunii Europene sau aparţinând Spaţiului Economic European şi cetăţeanul român care a dobândit calitatea de expert tehnic judiciar într-un alt stat membru al Uniunii Europene sau aparţinând Spaţiului Economic European şi exercită profesia cu titlu permanent într-un alt stat membru pot profesa în România şi în mod temporar sau ocazional. În această situaţie, expertul tehnic judiciar este exceptat de la procedura de înscriere în Tabelul nominal cuprinzând experţii tehnici judiciari.


	(5) Cetăţeanul unui alt stat membru al Uniunii Europene sau aparţinând Spaţiului Economic European şi cetăţeanul român care a dobândit calitatea de expert tehnic judiciar într-un alt stat membru al Uniunii Europene sau aparţinând Spaţiului Economic European şi exercită profesia cu titlu permanent într-unul din aceste state pot profesa în România şi în mod temporar sau ocazional. În această situaţie, expertul tehnic judiciar este exceptat de la procedura de înscriere în Tabelul nominal cuprinzând experţii tehnici judiciari.


	- urmare reanalizării textului proiectului şi din prisma principiilor instituite de Directiva 2006/123/CE a Parlamentului European şi a Consiliului din 12 decembrie 2006 privind serviciile în interiorul pieţei interne (condiţiile de acces într-o profesie, reglementate de legislaţia naţională, nu trebuie să constituie bariere în calea liberei circulaţii a serviciilor) , în ceea ce priveşte justificarea condiţiilor suplimentare pentru exercitarea cu caracter permanent a profesiei de expert în România, am eliminat una dintre condiţii, cea referitoare la atestarea aptitudinii, din punct de vedere medical, de a profesa;

	
	
	(6) În cazul în care, în vederea exercitării temporare sau ocazionale a profesiei de expert tehnic judiciar, solicitantul prevăzut la alin. (5) se află la prima aplicaţie în România sau dacă intervine o modificare substanţială a situaţiei sale, acesta va înainta Ministerului Justiţiei o declaraţie privind serviciile pe care le va presta, însoţită de următoarele documente:
a) dovada cetăţeniei;

b) atestatul de cunoaştere a limbii române;

c) dovada calificării profesionale;

d) atestatul care să confirme faptul că solicitantul este legal stabilit într-un stat membru în scopul desfăşurării de astfel de activităţi şi că nu îi este interzis să practice profesia, chiar şi cu caracter temporar, la momentul eliberării atestatului;
e) dovada că a desfăşurat o activitate specifică profesiei de expert tehnic judiciar timp de cel puţin doi ani în decursul ultimilor zece ani, pentru cazul în care profesia nu este reglementată în statul în care este stabilit.

	(6) În cazul în care, în vederea exercitării temporare sau ocazionale a profesiei de expert tehnic judiciar, solicitantul prevăzut la alin. (5) se află la prima aplicaţie în România sau dacă intervine o modificare substanţială a situaţiei sale, acesta va înainta Ministerului Justiţiei şi Libertăţilor Cetăţeneşti o declaraţie privind serviciile pe care le va presta, însoţită de următoarele documente:

a)dovada cetăţeniei unuia dintre statele prevăzute la art. 101 ;

b)atestatul de cunoaştere a limbii române;

c)dovada calificării profesionale;

d) atestatul care să confirme faptul că solicitantul este legal stabilit într-un stat membru al Uniunii Europene sau aparţinând Spaţiului Economic European  în scopul desfăşurării de astfel de activităţi şi că nu îi este interzis să practice profesia, chiar şi cu caracter temporar, la momentul eliberării atestatului;
e) dovada că a desfăşurat o activitate specifică profesiei de expert tehnic judiciar timp de cel puţin doi ani în decursul ultimilor zece ani, pentru cazul în care profesia nu este reglementată în statul în care este stabilit.

Autor: Comisia juridică.
	

	
	
	(7) Declaraţia prevăzută la alin. (6) poate fi înaintată prin orice mijloace şi se reînnoieşte anual, dacă solicitantul intenţionează să exercite, în mod temporar sau ocazional, profesia de expert tehnic judiciar în România.”
	(7) Nemodificat.
	

	6.
	Art. 13.- (1) În lipsa experţilor tehnici judiciari din specialitatea cerută, expertizele tehnice judiciare pot fi efectuate şi de alţi specialişti care nu au calitatea de expert tehnic judiciar, dacă îndeplinesc condiţiile prevăzute la art. 10 alin. (1) lit. a) - f).


	4. La articolul 13, alineatul (1) va avea următorul cuprins:
„Art. 13.- (1) În lipsa experţilor tehnici judiciari din specialitatea cerută, expertizele tehnice judiciare pot fi efectuate şi de alţi specialişti care nu au calitatea de expert tehnic judiciar, dacă au cetăţenia română sau cetăţenia unui alt stat membru al Uniunii Europene sau aparţinând Spaţiului Economic European şi îndeplinesc condiţiile prevăzute la art. 10 alin. (1) lit. a)-f).” 


	4. La articolul 13, alineatul (1) va avea următorul cuprins:
 „Art. 13.- (1) În lipsa experţilor tehnici judiciari din specialitatea cerută, expertizele tehnice judiciare pot fi efectuate şi de alţi specialişti care nu au calitatea de expert tehnic judiciar, dacă au cetăţenia română sau cetăţenia unui alt stat membru al Uniunii Europene sau aparţinând Spaţiului Economic European şi îndeplinesc condiţiile prevăzute la art. 10 alin. (1) lit. a1)-f).” 
Autor: Comisia juridică.
	Întrucât condiţia cetăţeniei române sau a unui alt stat membru al Uniunii Europene sau aparţinând Spaţiului Economic European este prevăzută la art.10 alin.(1) lit.a), astfel cum a fost propusă a fi modificată, trimiterea se va face la art.10 alin.(1) lit.a1 –f).

	7.
	Art. 29. - (1) Dobândeşte calitatea de expert tehnic extrajudiciar persoana care îndeplineşte condiţiile prevăzute la art. 10 alin. (1) şi la art. 14 şi care a promovat examenul organizat potrivit art. 27 şi 28. Condiţia minimă de stagiu în specialitate, prevăzută la art. 10 alin. (1) lit. d), poate fi majorată prin regulamentul elaborat potrivit art. 28 alin. (2).

    (2) Calitatea de expert tehnic extrajudiciar şi specialitatea se dovedesc cu legitimaţia de expert eliberată de ministerul sau de instituţia centrală abilitată să organizeze examenul de expert tehnic extrajudiciar, în condiţiile stabilite de prezenta ordonanţă.


	5. După articolul 29 se introduce un articol nou, art. 291, cu următorul cuprins:
 „Art. 291 - Dispoziţiile art. 10 alin. (1) lit. a) şi a1) şi, respectiv, cele ale art. 101, cu excepţia înscrierii în Tabelul nominal cuprinzând experţii tehnici judiciari, se aplică, în mod corespunzător, şi pentru dobândirea şi exercitarea în România a profesiei de expert tehnic extrajudiciar. Recunoaşterea, fără efectuarea vreunei formalităţi de verificare, a documentelor de atestare profesională emise de autoritatea competentă din statul membru de origine, prin care se certifică specializarea în această profesie a cetăţeanului unui alt stat membru al Uniunii Europene sau aparţinând Spaţiului Economic European revine ministerelor de resort şi celorlalte instituţii centrale, fiecare în domeniul său de specialitate, dovezile urmând a le fi înaintate acestora.”


	5. După articolul 29 se introduce un articol nou, art. 291, cu următorul cuprins:
Art. 291 - Dispoziţiile art. 10 alin. (1) lit. a) şi a1) şi, respectiv, cele ale art. 101, cu excepţia înscrierii în Tabelul nominal cuprinzând experţii tehnici judiciari, se aplică, în mod corespunzător, şi pentru dobândirea şi exercitarea în România a profesiei de expert tehnic extrajudiciar. Recunoaşterea, fără efectuarea vreunei formalităţi de verificare, a documentelor de atestare profesională emise de autoritatea competentă din statul de origine, prin care se certifică specializarea în această profesie a cetăţeanului unui alt stat membru al Uniunii Europene sau aparţinând Spaţiului Economic European, precum şi a cetăţeanului român care a dobândit calitatea de expert tehnic extrajudiciar într-un alt stat membru al Uniunii Europene sau aparţinând Spaţiului Economic European revine ministerelor de resort şi celorlalte instituţii centrale, fiecare în domeniul său de specialitate, dovezile urmând a le fi înaintate acestora.”
Autor: Comisia juridică.
	Pentru similitudinea reglementării activităţii de expertiză tehnică extrajudiciară cu cea a activităţii de expertiză tehnică judiciară, în ceea ce priveşte recunoaşterea documentelor de atestare profesională, au fost incluşi, printre beneficiarii legii, şi cetăţeanul român care a dobândit calitatea de expert tehnic extrajudiciar într-un stat membru al Uniunii Europene sau aparţinând Spaţiului Economic European.

	8. 
	
	
	6. Prezenta Lege transpune Directiva 2005/36/CE a Parlamentului European şi a Consiliului din 7 septembrie 2005 privind recunoaşterea calificărilor profesionale, publicată în Jurnalul Oficial al Comunităţilor Europene (JOCE) nr. L255 din 30 septembrie 2005.
Autor: Comisia juridică.

	Pentru respectarea prevederilor art.43 din Legea nr.24/2000 privind normele de tehnică legislativă pentru elaborarea actelor normative, în sensul inserării unei menţiuni privind Directiva Uniunii Europene ale cărei prevederi le transpune.

	9. 
	Ordonanţa Guvernului nr.75/2000 privind autorizarea experţilor criminalişti care pot fi recomandaţi de părţi să participe la efectuarea expertizelor criminalistice
	Art.II.- Ordonanţa Guvernului nr.75/2000 privind autorizarea experţilor criminalişti care pot fi recomandaţi de părţi să participe la efectuarea expertizelor criminalistice, publicată în Monitorul Oficial al României, Partea I, nr. I, nr. 407 din 29 august 2000, aprobată prin Legea nr. 488/2002, se modifică şi se completează după cum urmează:      


	Art.II. - Nemodificat.    
	

	10.
	Art. 4.- (1) Dobândeşte calitatea de expert criminalist autorizat persoana care îndeplineşte următoarele condiţii:

    a) este cetăţean român şi cunoaşte limba română;


	1. La articolul 4 litera a) a alineatului (1) se modifică şi va avea următorul cuprins:
„a) este cetăţean român sau cetăţean al unui alt stat membru al Uniunii Europene sau aparţinând Spaţiului Economic European;”

	1. Nemodificat.
	

	11.
	          ------------------
	2. La articolul 4, după litera a)  alineatului (1), se introduce o nouă literă, lit. a1), cu următorul cuprins:
„a1) cunoaşte limba română;”


	2. Nemodificat.
	

	12.
	          -------------------
	3. După articolul 4 se introduce un articol nou, art. 41, cu următorul cuprins:
„Art. 41 – (1) Cetăţeanul unui alt stat membru al Uniunii Europene sau aparţinând Spaţiului Economic European şi cetăţeanul român care a obţinut calificarea profesională necesară într-un alt stat membru al Uniunii Europene sau aparţinând Spaţiului Economic European pot dobândi calitatea de expert criminalist în România, potrivit prezentei legi, în aceleaşi condiţii ca şi cetăţenii români. 

(2) Recunoaşterea diplomelor şi a calificărilor profesionale obţinute într-un stat membru al Uniunii Europene sau aparţinând Spaţiului Economic European, necesare dobândirii în România, a calităţii de expert criminalist, va fi efectuată potrivit Legii nr. 200/2004 privind recunoaşterea diplomelor şi calificărilor profesionale pentru profesiile reglementate din România, cu modificările ulterioare.
(3) Cetăţeanul unui alt stat membru al Uniunii Europene sau aparţinând Spaţiului Economic European şi cetăţeanul român care a dobândit calitatea de expert criminalist într-un alt stat  membru al Uniunii Europene sau aparţinând Spaţiului Economic European, calitate certificată de organismele profesionale recunoscute în acel stat, se pot înscrie în Tabelul nominal cuprinzând experţii criminalişti întocmit pe specialităţi de Ministerul Justiţiei, în vederea exercitării profesiei în România, în condiţiile legii, fiind exceptate de la procedura de examinare prevăzută la art. 2 alin. (1). 
(4) În temeiul cererii formulate de solicitantul prevăzut la alin. (3), Ministerul Justiţiei recunoaşte, fără efectuarea vreunei formalităţi de verificare, documentul de atestare profesională emis de autoritatea competentă din statul membru de origine şi îl înscrie în Tabelul nominal cuprinzând experţii criminalişti. În vederea înscrierii, expertul solicitant va depune la Ministerul Justiţiei, odată cu cererea, copie legalizată a actului ce atestă dobândirea calităţii de expert criminalist în statul membru de origine, precum şi documente care certifică îndeplinirea condiţiilor prevăzute la art. 4 lit. a), a1), b), e), f), ce pot fi emise sau eliberate de autorităţile competente române sau de cele din statul membru de origine.

	3. După articolul 4 se introduce un articol nou, art. 41, cu următorul cuprins:

(1) - Nemodificat.

(2) - Nemodificat.
(3) Cetăţeanul unui alt stat membru al Uniunii Europene sau aparţinând Spaţiului Economic European şi cetăţeanul român care a dobândit calitatea de expert criminalist într-un alt stat  membru al Uniunii Europene sau aparţinând Spaţiului Economic European, calitate certificată de organismele profesionale recunoscute în acele state, se pot înscrie în Tabelul nominal cuprinzând experţii criminalişti autorizaţi întocmit pe specialităţi de Ministerul Justiţiei şi Libertăţilor Cetăţeneşti, în vederea exercitării profesiei în România, în condiţiile legii, fiind exceptate de la procedura de examinare prevăzută la art. 2 alin. (1). 
(4) În temeiul cererii formulate de solicitantul prevăzut la alin. (3), Ministerul Justiţiei şi Libertăţilor Cetăţeneşti recunoaşte, fără efectuarea vreunei formalităţi de verificare, documentul de atestare profesională emis de autoritatea competentă din statul de origine şi îl înscrie în Tabelul nominal cuprinzând experţii criminalişti autorizaţi. În vederea înscrierii, expertul solicitant va depune la Ministerul Justiţiei şi Libertăţilor Cetăţeneşti, odată cu cererea, copie legalizată a documentului ce atestă dobândirea calităţii de expert criminalist în statul de origine, precum şi documente care certifică îndeplinirea condiţiilor prevăzute la art. 4 lit. a), a1), b), f), ce pot fi emise sau eliberate de autorităţile competente române sau de cele din statul de origine
	- modificări de ordin gramatical;

- a fost necesară redarea denumirii complete a tabelului despre care face vorbire OG 75/2000, respectiv „tabelul nominal cuprinzând experţii criminalişti autorizaţi”;

- modificarea denumirii Ministerului Justiţiei, prin prisma noii titulaturi: Ministerul Justiţiei şi Libertăţilor Cetăţeneşti;

- urmare reanalizării textului proiectului şi din prisma principiilor instituite de Directiva 2006/123/CE a Parlamentului European şi a Consiliului din 12 decembrie 2006 privind serviciile în interiorul pieţei interne (condiţiile de acces într-o profesie, reglementate de legislaţia naţională, nu trebuie să constituie bariere în calea liberei circulaţii a serviciilor), în ceea ce priveşte justificarea condiţiilor suplimentare pentru exercitarea cu caracter permanent a profesiei de expert în România, am eliminat una dintre condiţii, cea referitoare la atestarea aptitudinii, din punct de vedere medical, de a profesa;

	
	
	(5) Cetăţeanul unui alt stat membru al Uniuni Europene sau aparţinând Spaţiului Economic European şi cetăţeanul român care a dobândit calitatea de expert criminalist într-un alt stat membru al Uniunii Europene sau aparţinând Spaţiului Economic European şi exercită profesia cu titlu permanent într-un alt stat membru pot profesa în România şi în mod temporar sau ocazional. În această situaţie, expertul criminalist este exceptat de la procedura de înscriere în Tabelul nominal cuprinzând experţii criminalişti.
  (6) În cazul în care, în vederea exercitării temporare sau ocazionale a profesiei de expert criminalist, solicitantul prevăzut la alin. (5) se află la prima aplicaţie în România sau dacă intervine o modificare substanţială a situaţiei sale, acesta va înainta Ministerului Justiţiei o declaraţie privind serviciile pe care le va presta, însoţită de următoarele documente:
a) dovada cetăţeniei;
b) atestatul de cunoaştere a limbii române;
c) dovada calificării profesionale;
 d) atestatul care să confirme faptul că solicitantul este legal stabilit într-un stat membru în scopul desfăşurării de astfel de activităţi;
 e) dovada că solicitantului nu îi este interzis să practice profesia la momentul eliberării acesteia;

f) dovada că a desfăşurat o activitate specifică profesiei de expert criminalist timp de cel puţin doi ani în decursul ultimilor zece ani, pentru cazul în care profesia nu este reglementată în statul în care este stabilit.
(7) Declaraţia prevăzută la alin. (6) poate fi înaintată prin orice mijloace şi se reînnoieşte anual, dacă solicitantul intenţionează să exercite, în mod temporar sau ocazional, profesia de expert criminalist în România.”
	(5) Cetăţeanul unui alt stat membru al Uniuni Europene sau aparţinând Spaţiului Economic European şi cetăţeanul român care a dobândit calitatea de expert criminalist într-un alt stat membru al Uniunii Europene sau aparţinând Spaţiului Economic European şi exercită profesia cu titlu permanent într-unul din aceste state pot profesa în România şi în mod temporar sau ocazional. În această situaţie, expertul criminalist este exceptat de la procedura de înscriere în Tabelul nominal cuprinzând experţii criminalişti autorizaţi.
(6) În cazul în care, în vederea exercitării temporare sau ocazionale a profesiei de expert criminalist, solicitantul prevăzut la alin. (5) se află la prima aplicaţie în România sau dacă intervine o modificare substanţială a situaţiei sale, acesta va înainta Ministerului Justiţiei şi Libertăţilor Cetăţeneşti o declaraţie privind serviciile pe care le va presta, însoţită de următoarele documente:
a) dovada cetăţeniei unuia dintre statele prevăzute la art. 41 ;
b)  atestatul de cunoaştere a limbii române;
c)  dovada calificării profesionale;
d) un atestat care să confirme faptul că solicitantul este legal stabilit într-un stat membru al Uniunii Europene sau aparţinând Spaţiului Economic European în scopul desfăşurării de astfel de activităţi şi că nu îi este interzis să practice profesia, chiar şi cu caracter temporar, la momentul eliberării atestatului;
e) dovada că a desfăşurat o activitate specifică profesiei de expert criminalist timp de cel puţin doi ani în decursul ultimilor zece ani, pentru cazul în care profesia nu este reglementată în statul în care este stabilit.
Autor: Comisia juridică.
(7) - Nemodificat.

	

	13. 
	                    -----------
	                    --------------------
	4. Prezenta lege transpune Directiva 2005/36/CE a Parlamentului European şi a Consiliului din 7 septembrie 2005 privind recunoaşterea calificărilor profesionale, publicată în Jurnalul Oficial al Comunităţilor Europene (JOCE) nr. L255 din 30 septembrie 2005.
Autor: Comisia juridică.

	Pentru respectarea prevederilor art.43 din Legea nr.24/2000 privind normele de tehnică legislativă pentru elaborarea actelor normative, în sensul inserării unei menţiuni privind Directiva Uniunii Europene ale cărei prevederi le transpune.

